upayāmágr̥hīto 'sī́tyuktá upayāmásya bándhurantáryacha maghavanpāhi sómamitī́ndro vaí maghávāníndro yajñásya netā tásmādāha maghavanníti pāhi sómamíti gopāya sómamítyevaìtádāhoruṣya rā́ya éṣo yajasvéti paśávo vai rā́yo gopāya paśūnítyevaìtádāhéṣo yajasvéti prajā vā íṣastā́ evaìtádyāyajū́kāḥ karoti tā́ imā́ḥ prajā yájamānā árcantyaḥ śrā́myantyaścaranti